Temeljem članka 4. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15 i 37/21), članka 7. Pravilnika o financiranju udruga iz proračuna Općine Vladislavci („Službeni glasnik“ Općine Vladislavci broj 2/16, 5/21 i 5/22) i članka 36. Statuta Općine Vladislavci („Službeni glasnik“ Općine Vladislavci broj 3/13, 3/17 2/18, 4/20, 8/20 i 2/21) Općinski načelnik Općine Vladislavci dana, 08. srpnja 2022. godine, donosi

**ODLUKU**

**o 1. izmjenama Odluke načinu raspodjele** **sredstava iz proračuna Općine Vladislavci namijenjenih financiranju programa i projekata koje provode udruge u 2022. godini**

**Članak 1**.

Odluka o načinu raspodjele sredstava iz proračuna Općine Vladislavci namijenjenih financiranju programa i projekata koje provode udruge u 2022. godini („Službeni glasnik“ Općine Vladislavci br. 1/22) mijenja se prema odredbama ove Odluke.

**Članak 2.**

Članak 1. Odluke o načinu raspodjele sredstava iz proračuna Općine Vladislavci namijenjenih financiranju programa i projekata koje provode udruge u 2022. godini („Službeni glasnik“ Općine Vladislavci br. 1/22) mijenja se i sada glasi:

„

Ovom Odlukom utvrđuje se način raspodjele sredstava namijenjenih financiranju programa i projekata koje provode udruge u 2022. godini iz raspoloživih sredstava Općine Vladislavci, u ukupnom iznosu od 464.500,00 kn (slovima: četristošezdesetičetiritisućepetstotinakuna). Sredstva su predviđena Proračunom za 2022. godinu u kategorijama:

* **Javne potpore u športu** (Program 1014- Razvoj športa i rekreacije, Aktivnost A100101 šport i rekreacija) iznos od 320.000,00 kuna,
* **Javne potpore u kulturi** (Program 1013- Javne potrebe u kulturi, Aktivnost A100101 kultura i znanost) iznos od 56.000,00 kuna,
* **Javne potpore udrugama za razvoj civilnog društva** (Program 1015 Financiranje udruga od značaja za razvoj općine, Aktivnost A100101 Redovan rad udruga) iznos od 88.500,00 kuna.“

**Članak 3.**

Ostale odredbe Odluke o načinu raspodjele sredstava iz proračuna Općine Vladislavci namijenjenih financiranju programa i projekata koje provode udruge u 2022. godini („Službeni glasnik“ Općine Vladislavci br. 1/22) ostaju neizmijenjene.

**Članak 4.**

Ova Odluka stupa na snagu danom donošenja i objavit će se u „Službenom glasniku“ Općine Vladislavci, na internetskoj stranici Općine Vladislavci i oglasnim pločama.

KLASA: 007-01/22-01/02

URBROJ: 2158-41-02-22-02

U Vladislavcima, 08. srpnja 2022.

**Općinski načelnik**

Marjan Tomas, v. r.